সন্ধ্যা ৭টায় শত  শত মাদ্রাসার ছাত্র, শিক্ষক, ব্যবসায়ী, শ্রমিকসহ সাধারণ জনগণের অংশগ্রহনে গোলাপগঞ্জ কোরআনী আইন বাস্তবায়ন কমিটির উদ্যোগে এক বিরাট বিক্ষোভ মিছিল ও প্রতিবাদ সভা অনুষ্ঠিত হয়। মিছিলটি পৌর সদরের বিভিন্ন সড়ক প্রদক্ষিণ শেষে চৌমুহনীতে এক প্রতিবাদ সভা অনুষ্ঠিত হয়। গোলাপগঞ্জ কোরআনী আইন বাস্তবায়ন কমিটির সভাপতি শায়খুল হাদীস আল্লামা হুসাইন আহমদ বারকোটীর সভাপতিত্বে ও মাওলানা ইকবাল হোসেনের পরিচালনায় বক্তব্য দেন মাওলানা আজিজুর রহমান, আলহাজ্ব শামসুদ্দীন বাণীগামী, মাওলানা মাহফুজ আহমদ, মাওলানা সিরাজুল ইসলাম, সৈয়দ আবুল মনসুর,  মাওলানা নাজমুল হোসাইন, মাওলানা মারুফ আহমদ প্রমূখ। সভায় বক্তারা গোলাপগঞ্জের অটোরিক্সা শ্রমিক জুট, লাইটেস সমিতি, বাস-মিনিবাস সমিতি ও বাজারের ব্যবসায়ীদের প্রতি অনুরোধ জানিয়ে বলেন এ হরতাল কোন দলীয় হরতাল নয়, এ হরতাল সরকার পতনের হরতাল নয়, এ হরতাল হচ্ছে মুসলমানদের ঈমান ও মহান রাব্বুল আলামীনের বাণী আল ক্বোরআন রার হরতাল। এ জন্য ঈমানদার হিসেবে আপনাদের উচিত হরতাল পালন করা। বক্তারা আরো বলেন সরকার যশোয়রে শান্তি প্রিয় মিছিলে গুলি করে শান্তিপ্রিয় মুসলমানকে অশান্ত করেছে। এর দাত ভাঙ্গা জবাব দিতে হবে।   বাদ মাগরিব  ঢাকাদক্ষিণ বাজারে সর্বস্থরের জনতার উদ্যোগে এক বিক্ষোভ মিছিল অনুষ্ঠিত হয়। মিছিলটি বাজারের গুরুত্বপূর্ণ সড়ক প্রদক্ষিণ শেষে এক পথ সভা অনুষ্ঠিত হয়। মাওলানা খলিলুর রহমানের সভাপতিত্বে ও বুরহান উদ্দীনের পরিচালনায় বক্তব্য দেন মাওলানা আব্দুস সালাম, মাওলানা আব্দুর রব, মাওলানা শরিফ আহমদ, শাহনুর আহমদ, আব্দুর রহিম, জামাল আহমদ, ময়নুল ইসলাম, দেলওয়ার হোসেন, আব্দুল কাইয়ূম প্রমূখ।  রাত ৮টায় জামেয়া মতিনিয়া ইসলামিয়া মাদ্রাসা ও বরায়া বাটুলগঞ্জ মাদ্রাসার উদ্যোগে হেতিমগঞ্জ বাজারে এক বিক্ষোভ মিছিল অনুষ্ঠিত হয়। মিছিটি বাজারের বিভিন্ন  সড়ক প্রদক্ষিণ করে এক পথ সভা অনুষ্ঠিত হয়। মতিনিয়া মাদ্রাসার নাজিমে তালিমাত মাওলানা বশির আহমদের সভাপতিত্বে ও বাটুলগঞ্জ মাদ্রাসার শিক্ষক সৈয়দ মাওলানা আবুল মনসুরের পরিচালনায় মাওলানা এনায়ত উল্লাহ, মাওলানা মর্তুজা আহমদ, মাওলানা ছলিম উদ্দিন প্রমূখ।